

PROJEKTS uz 12.07.2023.

vēlamais datums izskatīšanai: Attīstības komitejā 12.07.2023.

domē: 26.07.2023.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2023.gada 26. jūlijā **Nr.**«DOKREGNUMURS»

**Par zemes ierīcības projekta apstiprināšanu Parka ielā 2A, Ādažos**

Ādažu novada pašvaldības dome (turpmāk – Dome) izskatīja sabiedrības ar ierobežotu atbildību “Azimuts inženierizpēte” (reģistrācijas Nr.40003879063, juridiskā adrese: Skolas iela 21, Rīga, LV-1010; e-pasts: azimuts@azimuts.lv) 30.06.2023. iesniegumu Nr. 2023-031 (reģistrēts 30.06.2023. ar Nr. ĀNP/1-11-1/23/3421) ar lūgumu apstiprināt zemes ierīcības projektu nekustamā īpašuma ar kadastra Nr. 8044 004 0005 sastāvā ietilpstošās zemes vienības ar kadastra apzīmējumu 8044 004 0005, Parka iela 2A, Ādaži, Ādažu nov., , sadalei un piešķirt adreses un lietošanas mērķus projektētajām zemes vienībām.

Dome 25.01.2023. pieņēma lēmumu Nr.28 “Par zemes ierīcības projekta uzsākšanu nekustamajam īpašumam Parka ielā 2A, Ādažos”, ar kuru tika atļauts izstrādāt zemes ierīcības projektu nekustamā īpašuma ar kadastra Nr. 8044 004 0005 sastāvā ietilpstošajai zemes vienībai ar kadastra apzīmējumu 8044 004 0005, Parka ielā 2A, Ādažos, Ādažu nov., ar mērķi pamatot zemes vienības sadalīšanu.

Izvērtējot iesniegto zemes ierīcības projektu un ar to saistītos apstākļus, konstatēts, ka nav nepieciešama zemes ierīcības projekta nekustamā īpašuma ar kadastra Nr. 8044 004 0005 sastāvā ietilpstošās zemes vienības ar kadastra apzīmējumu 8044 004 0005, Parka iela 2A, (kad. apz. 8044 004 0005), Ādaži, Ādažu nov., pilnveidošana vai noraidīšana.

Pamatojoties uz:

1. Teritorijas attīstības plānošanas likuma 12.panta trešo daļu, kas noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
2. Zemes ierīcības likuma 19.pantu, kas noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu;
3. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punktu, kas noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju;
4. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punktu, kas noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu;
5. **Ministru kabineta 29.06.2021. noteikumu Nr.455 „Adresācijas noteikumi” 9.punktu, kas noteic, ka** pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām**;**
6. **Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, kas noteic, ka** lietošanas mērķi nosaka, ja tiek izveidota jauna zemes vienība vai zemes vienības daļa**;**
7. **Ādažu novada pašvaldības domes 25.01.2022. lēmumu Nr.28 “ Par zemes ierīcības projekta uzsākšanu nekustamajam īpašumam Parka ielā 2A, Ādažos”,**

kā arī ņemot vērā, ka jautājums tika izskatīts un atbalstīts Attīstības komitejā 12.07.2023., Ādažu novada pašvaldības dome

**NOLEMJ:**

1. Apstiprināt sertificētas zemes ierīkotājas Kristīnes Mitules (sert. Nr. AA0012) izstrādāto zemes ierīcības projektu nekustamā īpašuma ar kadastra Nr. Nr. 8044 004 0005 sastāvā ietilpstošajai zemes vienībai ar kadastra apzīmējumu 8044 004 0005, Parka ielā 2A, Ādažos, Ādažu nov., un piekrist zemes vienības sadalīšanai.
2. Piešķirt projektētajai zemes vienībai Nr.1 (kadastra apzīmējums 8044 004 0919) 0,9280 ha kopplatībā adresi – Parka iela 2B, Ādaži, Ādažu nov., LV-2164.
3. Piešķirt projektētajai zemes vienībai Nr.2 (kadastra apzīmējums 8044 004 0920) 0,1274 ha kopplatībā adresi – Parka iela 2A, Ādaži, Ādažu nov., LV-2164.
4. Noteikt projektētajai zemes vienībai Nr.1 (kadastra apzīmējums 8044 004 0919) 0,9280 ha kopplatībā nekustamā īpašuma lietošanas mērķi: Zeme, uz kuras galvenā saimnieciskā darbība ir lauksaimniecība (NĪLM kods 0101).
5. Piešķirt projektētajai zemes vienībai Nr.2 (kadastra apzīmējums 8044 004 0920) 0,1274 ha kopplatībā nekustamā īpašuma lietošanas mērķi: Individuālo dzīvojamo māju apbūve (NĪLM kods 0601).
6. Pašvaldības administrācijas Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
7. Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekam uz e-pasta adresi.
8. Par lēmuma izpildes kontroli atbild pašvaldības izpilddirektora vietnieks.
9. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Zemes ierīcības projekta grafiskā daļa.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN: @

Iesn.: @

Miķelis Cinis, 67895710